ફિલ્મ ‘દમ લગા કે હઇશા’માં પોતાના અભિનયથી લોકોને આકર્ષ્યા બાદ હવે ભૂમિ પેડેનકર આયુષમાન ખુરાના સાથે ફરી એક વાર ‘મનમરજિયાં’ ફિલ્મમાં જોવા મળશે. ભૂમિએ આ ફિલ્મ અંગે જણાવ્યું કે મનમરજિયાં એક લવ ટ્રાયંગલ છે. મેં ‘દમ લગા કે હઇશા’ બાદ ઘણા દિવસ રાહ જોઇ અને એક ફિલ્મ સાઇન કરી. આ એક ક્લાસિક લવસ્ટોરી છે. ભૂમિએ અત્યાર સુધી માત્ર એક જ ફિલ્મમાં અભિનય કર્યો છે. તે કહે છે કે હું એ કલાકારોને જોઇને હેરાન છું જે એક સાથે ઘણી બધી ફિલ્મમાં કામ કરી શકે છે. ભૂમિ કહે છે કે હું એવા કલાકારોને સલામ કરું છું જેઓ એક સાથે ઘણી ફિલ્મ કરી લે છે, કેમ કે હું એક ફિલ્મ પણ કરું છું તો તે મારા માટે મોટી વાત છે.